stanford-oval/wikipedia huggingface dataset:
Luettelo raketeista
Luotainraketit

| Raketti | Sarja/ tehtävä | Toimija | Huomioita |
| --- | --- | --- | --- |
| Aerobee |  | Yhdysvallat |  |
| Arcas, Boosted Arcas |  | Yhdysvallat |  |
| Astrobee |  | Yhdysvallat |  |
| Athena H |  | Yhdysvallat |  |
| Blue Scout Junior |  | Yhdysvallat |  |
| Bumper |  | Yhdysvallat |  |
| Castor 4B |  | Yhdysvallat |  |
| Castor Orbus |  | Yhdysvallat |  |
| Loki, Super Loki |  | Yhdysvallat |  |
| Javelin |  | Yhdysvallat |  |
| Maxus |  | Yhdysvallat |  |
| Nike |  | Yhdysvallat |  |
| Orion |  | Yhdysvallat |  |
| Prospector |  | Yhdysvallat |  |
| Little Joe |  | Yhdysvallat |  |
| Sidewinder Arcas, Sidewinder-Raven |  | Yhdysvallat |  |
| SpaceLoft XL  toimija: UP Aerospace |  | Yhdysvallat |  |
| Starbird |  | Yhdysvallat |  |
| Strypi |  | Yhdysvallat |  |
| Tomahawk (raketti) |  | Yhdysvallat |  |
| WAC |  | Yhdysvallat |  |
| M-100 |  | Venäjä |  |
| MMR06 |  | Venäjä |  |
| MR-12 |  | Venäjä |  |
| MR-20 |  | Venäjä |  |
| Leopard |  | Yhdistynyt kuningaskunta |  |
| Skua |  | Yhdistynyt kuningaskunta |  |
| Petruel |  | Yhdistynyt kuningaskunta |  |
| Rook |  | Yhdistynyt kuningaskunta |  |
| Skylark |  | Yhdistynyt kuningaskunta |  |
| Black Knight |  | Yhdistynyt kuningaskunta |  |
| Jaguar |  | Yhdistynyt kuningaskunta |  |
| Fulmar |  | Yhdistynyt kuningaskunta |  |
| Falstaff |  | Yhdistynyt kuningaskunta |  |
| Aigle |  | Ranska |  |
| Agate |  | Ranska |  |
| Belier |  | Ranska |  |
| Berenice |  | Ranska |  |
| Centaure |  | Ranska |  |
| Cora |  | Ranska |  |
| Daniel |  | Ranska |  |
| Dauphin |  | Ranska |  |
| Dragon |  | Ranska |  |
| Emeraude |  | Ranska |  |
| Eridan |  | Ranska |  |
| Monica |  | Ranska |  |
| Rubis |  | Ranska |  |
| Saphir |  | Ranska |  |
| Tacite |  | Ranska |  |
| Tibere |  | Ranska |  |
| Titus |  | Ranska |  |
| Topaze |  | Ranska |  |
| Veronique |  | Ranska |  |
| Alfa |  | Italia |  |
| Sispre |  | Italia |  |
| RH-75 | Rohini | Intia |  |
| RH-125 | Rohini | Intia |  |
| RH-200 | Rohini | Intia |  |
| RH-300 | Rohini | Intia |  |
| RH-300 Mk II | Rohini | Intia |  |
| RH-560 | Rohini | Intia |  |
| INTA-255 |  | Espanja |  |
| INTA-300 |  | Espanja |  |
| Meteor |  | Puola |  |
| T-7 |  | Kiina |  |
| Mohr Rocket |  | Saksa |  |
| Cirrus |  | Saksa |  |
| Kumulus |  | Saksa |  |
| Seliger raketti |  | Saksa |  |
| S-160 |  | Japani |  |
| S-210 |  | Japani |  |
| S-310 |  | Japani |  |
| S-520 |  | Japani |  |
| Kappa |  | Japani |  |
| Canopus |  | Argentiina |  |
| Rigel |  | Argentiina |  |
| Orion |  | Argentiina |  |
| Sonda 4 |  | Brasilia |  |
| VSB-30 |  | Brasilia |  |
| VS-40 |  | Brasilia |  |
| VSV-30 |  | Brasilia |  |
| Zenit |  | Sveitsi |  |
Fritz Robert Zietz

Fritz Robert Zietz (11. lokakuuta 1874 – 10. huhtikuuta 1922 Adelaide, Australia) oli australialainen eläintieteilijä.
Robert Zietzin isä oli eläintieteilijä ja lintutieteilijä Amandus Heinrich Christian Zietz. Robert pääsi oppipojaksi Adelaiden museoon maaliskuussa 1891 ja museoavustajaksi heinäkuussa 1897. Toimittuaan yli 20 vuotta avustajana hän sai viran  museon lintutieteellisestä toimistosta, ja työskenteli toimistossa saadessaan äkillisen sairauskohtauksen, johon kuoli.
Robert Zietz perehtyi varsinkin lintuihin mutta myös Australian liskoihin, joista hän laati museolle luettelon. Zietz oli perustamassa South Australian Ornithological Associationia ja oli Royal Australasian Ornithologists' Unionin jäsen. Hän toimi pitkään South Australian Ornithologist-julkaisun toimituskomiteassa. Zietz oli naimisissa ja hänellä oli yksi poika.
Franz Bistricky

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Franz Bistricky (26. heinäkuuta 1914 – 7. toukokuuta 1975) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Bistricky pelasi turnauksessa kahdessa ottelussa.
Four Strong Winds

Laulun tekijä Ian Tyson vuonna 2015.
Four Strong Winds on kanadalaisen Ian Tysonin folk-tyylinen kappale vuodelta 1961. Tyson levytti sen vuonna 1963 yhdessä silloisen vaimonsa kanssa duona nimeltä Ian & Sylvia. Nykyisin laulu tunnetaan ehkä parhaiten Neil Youngin versiona vuodelta 1978.
Laulu kertoo maatalouden pätkätyöläisten elämästä: laulun kertoja joutuu lähtemään töihin kauas rakkaimmastaan. Suhde alkaa olla ohi, mutta mies suunnittelee silti yhteistä tulevaisuutta jossakin uudessa asuinpaikassa. Laulussa mainitaan kylmät talvet ja Albertan provinssi.
Vuonna 2005 kanadalaiset CBC-yleisradioyhtiön kuuntelijat valitsivat kappaleen Kanadan kaikkien aikojen parhaaksi lauluksi.
Syntyhistoria

Ian Tyson kirjoitti laulun tavattuaan Bob Dylanin New Yorkin Greenwich Villagessa vuonna 1961 ja ajatelleensa, että jos Dylan pärjää itse kirjoittamillaan lauluilla niin kyllä hänkin. Seuraavana päivänä Tyson marssi managerinsa Albert Grossmanin kotiin ja kirjoitti laulun siellä, kertomansa mukaan parissakymmenessä minuutissa. Omaelämäkerrassaan The Long Trail Tyson kertoo laulun syntyneen omista kokemuksista, kun hän alkoi muistella päättynyttä romanssiaan erään kreikkalaistaustaisen tytön kanssa Brittiläisen Kolumbian Okanagan-laaksossa.
Ian & Sylvian singlelevytys nousi Kanadan Top Teniin, ja samanniminen albumi viiden parhaan joukkoon albumilistalla. Duo pääsi esittämään lauluaan Johnny Cashin televisioshow’hun ja folkohjelmaan Hootenanny. Nuottijulkaisun jälkeen muutkin folk-artistit alkoivat tehdä kappaleesta versioitaan.
Levytyksiä

Laulusta on tehty lukemattomia levytyksiä, yhtenä tunnetuimmista kanadalaisen Neil Youngin versio vuodelta 1978 (albumilla Comes a Time), jonka singlejulkaisu nousi muun muassa Yhdysvaltojen adult contemporary -listan 20 parhaan joukkoon. Vuonna 1965  Bobby Bare teki laulusta countrymusiikkilistan kymmenen parhaan joukkoon nousseen tulkinnan. Muita levyttäjiä ovat Joan Baez, The Band, Harry Belafonte, Carter Family, Johnny Cash, Judy Collins, John Denver, Bonnie Dobson, Bob Dylan, Flatt & Scruggs, Waylon Jennings, The Kingston Trio, Sarah McLachlan, The Seekers, Hank Snow ja ruotsiksi Hep Stars.
Sauvo Puhtila on tehnyt lauluun kaksikin suomenkielistä sanoitusta, nimillä ”Minne kaunis katoaa” (levyttäjänä Anki, Bosse ja Robert 1968) ja ”Neljä vahvaa tuulta” (levyttäjinä Barbara Helsingius 1966, Tarja Ylitalo 1982 sekä Matti ja Teppo 1984). Eero Aven suomensi sen nimellä ”Muistojen hurmaa” vuoden 1989 albumilleen Onnen sävel.
Franz Berwald

Tuntematon taiteilija, Franz Berwald, noin 1840.
Franz Adolf Berwald (23. heinäkuuta 1796, Tukholma – 3. huhtikuuta 1868, Tukholma) oli ruotsalainen säveltäjä. Hän oli Ruotsin huomattavimpia säveltäjiä ja hänen tuotantoonsa kuuluu muun muassa neljä sinfoniaa (muun muassa Symphonie sérieuse ja Symphonie singulière), kaksi oopperaa (muun muassa Estrella de Soria) ja kaksi operettia sekä kantaatteja ja orkesterikappaleita.
Berwald toimi uransa alussa Tukholman hovikapellin viulistina, mutta ryhtyi sitten muiden ammattien pariin, lääkintävoimistelijaksi ja Sandön lasitehtaan isännöitsijäksi. Hannu-Ilari Lampila on luonnehtinut Berwaldin sävellystyyliä aikaansa nähden edistykselliseksi riitasointuineen ja vahvoine rytmeineen, viileän älylliseksi pikemminkin kuin romanttisen tunnevoimaiseksi. Lampilan mukaan Berwald oli Pohjoismaiden merkittävin sinfonikko ennen Jean Sibeliusta.
Berwaldin mukaan on nimetty Tukholmaan 1970-luvun jälkipuoliskolla rakennettu Ruotsin radion sinfoniaorkesterin konserttisali Berwaldhallen.
Garage punk

Garage punk on garage rockista ja punkista kehittynyt musiikin tyylilaji. Garage punkille ovat tyypillisiä nopea tahti ja rauhattomat kitarasoolot. Garage punk ei ole saavuttanut erityistä suosiota, mutta jotkin garage punk -yhtyeet, kuten The Hives, ovat menestyneet.
Mann Lines

| Mann Lines Limited |
| --- | --- |
Kotipaikka:  Harwich, Britannia
Toimiala:  merikuljetukset
Emoyhtiö:  Mann Group
Kotisivu:  www.mannlines.ee
Infobox OKVirheellinen NIMI-arvo: 
Mann Lines on brittiläinen merikuljetusyritys, joka liikennöi konttialuksilla ja ro-ro-aluksilla pohjoisen Keski-Euroopan ja Itämeren alueella seuraaviin satamiin: Harwich, Bremerhaven, Piitime, Vlissingen, Paldiski, Cuxhaven, Turku, Kaliningrad, Pietari, Hampuri ja Rotterdam. Turusta yritys liikennöi kerran viikossa Viroon, Englantiin ja Saksaan. Mann Lines on osa Mann Group -ryhmää. Yritys pystyy tarjoamaan kaikissa toimipaikoissa jakelu-, huolinta- ja varastointipalveluita.
Mann Lines kuljetti vuonna 2006 noin 75 000 konttia (TEU) ja noin 500 000 tonnia ro-ro-lastia.
Historia

Mann & Son (London) Limited aloitti toimintansa vuonna 1952. Vuonna 1963 aloitettiin Harwich Navyardin rakennustyöt. Argoman Ferry Service aloitti vuonna 1992 liikennöinnin Suomen, Saksan ja Britannian välisessä liikenteessä. Vuonna 1999 yritys alkoi liikennöidä myös Bremerhaveniin ja Tallinnaan. Yritys sai nykyisen nimensä vuonna 2001, kun Mann Group osti Argoman Ferry Servicen. Yritys avasi vuonna 2006 toimistot Moskovaan ja Kaliningradiin. Seuraavana vuonna toimisto avattiin myös Pietariin.
Laivasto

M/S Balticborg
M/S Betsy S
M/S Bothniaborg
M/S Borden
M/S Bonnie Rois
M/S Estraden
M/S Hanni
M/S Misana
M/S Misida
M/S Ute Johanna
Aiheesta muualla

Mann Lines (suomeksi) (englanniksi) (saksaksi) (viroksi) (venäjäksi)
M/S Estraden
M/S Bothniaborg tai M/S Balticborg
Garam

Garam on sukunimi, joka on muun muassa seuraavilla henkilöillä:
Károly Garam (s. 1941), unkarilais-suomalainen sellisti, Lajos Garamin veli, Sirkka Garamin puoliso
Lajos Garam (s. 1939), unkarilais-suomalainen viulisti, Károly Garamin veli
Sami Garam (s. 1967), suomalainen kokki ja kirjailija, Károly ja Sirkka Garamin poika
Sirkka Garam (1939–2018), suomalainen kirjailija, Károly Garamin puoliso
| --- | --- |
: Tällä täsmennyssivulla luetellaan henkilöitä, joilla on sama sukunimi.
Majava (elokuva)

| Majava> The Beaver |
| --- | --- |

Ohjaaja:  Jodie Foster
Käsikirjoittaja:  Kyle Killen
Tuottaja:  Steve Golin Keith Redmon Ann Ruark
Säveltäjä:  Marcelo Zarvos
Kuvaaja:  Hagen Bogdanski
Leikkaaja:  Lynzee Klingman
Pääosat:  Mel Gibson Jodie Foster Anton Yelchin
Valmistustiedot
Valmistusmaa:   Yhdysvallat
Tuotantoyhtiö:  Anonymous Content Fortissimo Films Participant Media Imagenation Abu Dhabi
Levittäjä:  Summit Entertainment Netflix
Ensi-ilta:  20. toukokuuta 2011
Kesto:  91 minuuttia
Alkuperäiskieli:  englanti
Budjetti:  21 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Majava (The Beaver) on 20. toukokuuta 2011 ensi-iltansa saanut komedia- ja draamaelokuva, jonka on ohjannut Jodie Foster ja jonka pääosassa näyttelevät Mel Gibson, Anton Yelchin ja Jodie Foster.
Elokuva kertoo masentuneesta leluyhtiön johtajasta, joka alkaa käyttää majavakäsinukkea kommunikoidakseen paremmin perheensä kanssa.
Näyttelijät

| 0 | 1 | 2 |
| --- | --- | --- |
|  Mel Gibson  | … |  Walter Black   |
|  Jodie Foster  | … |  Meredith Black: Walterin vaimo   |
|  Anton Yelchin  | … |  Porter Black: Walterin ja Meredithin teini-ikäinen poika   |
|  Jennifer Lawrence  | … |  Norah: Porterin tyttöystävä   |
|  Riley Thomas Stewart  | … |  Henry Black: Walterin ja Meredithin nuorempi poika   |
|  Zachary Booth  | … |  Jared   |
|  Cherry Jones  | … |  Morgan Newell: Walterin leluyhtiön varatoimitusjohtaja   |
Arvioita

Nyt-liitteen viisi kriitikkoa antoivat elokuvalle pistekeskiarvon 2,2.
Aiheesta muualla

Elokuvan virallinen kotisivu
Garalo

| Garalo |
| --- | --- |
 Garalo
 Koordinaatit: 10°59′20″N, 7°26′13″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  673,2 km²
Väkiluku (2009):  32 800
Infobox OKVirheellinen NIMI-arvo: 
Garalo on maalaiskunta ja sen keskuskylä Sikasson alueen Bougounin piirissä Malissa. Se sijaitsee 55 kilometriä Bougounista etelään. Kunnassa on 32 800 ja keskuskylässä 9 000 asukasta (vuonna 2009).
Garalon kunnan pinta-ala on 673,2 neliökilometriä. Se rajoittuu pohjoisessa Bougounin piirin Tiémala-Banimonotién ja Zantiébougoun, idässä Bladié-Tièmalan ja Yiridougoun, etelässä Sibirilan ja Yinindougoun sekä lännessä Yanfolilan piirin Gouananin ja Djiguiya De Kolonin kuntiin. Länsirajalla virtaa Baouléjoki. Seutu kuuluu Sudanin vyöhykkeeseen. Kasvillisuus on metsäsavannia. Kunnan länsiosassa sijaitsee Dialakoron metsäalue.
Kuntaan kuuluu 31 kylää. Asukkaat ovat etupäässä fulbeja, bambaroita ja soninkeja.
Garalon kautta kulkee Bougounista Manankoroon johtava maantie RN9. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä. Garalossa ja Djinéssä pidetään viikoittain suuret markkinat.
Fårträsk

| Fårträsk |
| --- | --- |
Maanosa:  Eurooppa
Valtiot:  Suomi
Maakunnat:  Uusimaa
Kunnat:  Siuntio
Koordinaatit:  60°11′11″N, 24°09′34″E
Vesistöalue ja valuma-alueen tietoja
Päävesistöalue:  Siuntionjoen vesistö (22)
Järvinumero:  22.006.1.001
Mittaustietoja
Pinnankorkeus:  49,8 m 
Rantaviiva:  1,79 km 
Pinta-ala:  0,12 km² 
Suurin syvyys:  3,5 m 
 fiFårträsk 
Fårträsk on matala, karu ja kirkasvetinen jyrkkien kalliorantojen reunustama järvi Siuntion luoteisosassa läntisellä Uudellamaalla. Sen pinta-ala on 11,6 hehtaaria. Etäisyys Helsingin keskustasta on 43 kilometriä länteen.
Maantiede

Fårträskin pituus lounaasta koilliseen on 700 metriä ja leveys etelästä pohjoiseen 200 metriä. Saaria ei ole. Järven ranta-alue on metsäistä ja sen pohjoispuolinen maasto kohoaa yli viisitoista metriä järven pintaa korkeammalle. Järven läheisyydessä on muinaishautoja.
Fårträskiin laskee Svartträsk (64,0 metriä mpy), joka sijaitsee noin 300 metriä koilliseen. Fårträskin luusua sijaitsee altaan länsikolkassa. Siitä alkaa länteen virtaava lasku-uoma, joka yhtyy Kirkkojokeen, joka virtaa Fårträskin eteläpuolitse kaakkoon.
Fårträsk (22.006.1.001) kuuluu Kyrkån valuma-alueeseen (22.006), joka on kolmannen jakovaiheen vesistö Siuntionjoen päävesistössä (22). Kyrkån valuma-alueeseen kuuluu kahdeksan vähintään hehtaarin laajuista vakavettä, joista neljä suurinta - Hemträsket, Pålsträsket, Fårträsket ja nimetön järvi - ovat suunnilleen samankokoisia.
GP2 Turkin Grand Prix 2009

|  GP2 Turkin Grand Prix 2009 |
| --- | --- |
 3. osakilpailu 10 osakilpailusta kaudella 2009. 

Päivämäärä:  6. kesäkuuta 2009
Sijainti:  İstanbul Park, Istanbul, Turkki
Rata:  Moottorirata   5,338 km

Lauantain kilpailu
Pituus:  34 kierrosta
Sää:   Aurinkoinen
Paalupaikka
Kuljettaja:   Nico Hülkenberg
Talli:  ART Grand Prix
Aika:  1.34,404
Nopein kierros
Kuljettaja:   Karun Chandhok
Talli:  Ocean Racing Technology
Aika:  1.36,679 (kierroksella 14)
Palkintokoroke
Voittaja:   Vitali Petrov  (Barwa Addax Team)
Toinen:   Luca Filippi  (Super Nova Racing)
Kolmas:   Davide Valsecchi  (Durango)
Sunnuntain kilpailu
Pituus:  23 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Lucas di Grassi
Talli:  Racing Engineering
Aika:  1.36,725 (kierroksella 8)
Palkintokoroke
Voittaja:   Lucas di Grassi  (Racing Engineering)
Toinen:   Javier Villa  (Super Nova Racing)
Kolmas:   Vitali Petrov  (Barwa Addax Team)
GP2 Turkin Grand Prix 2009 oli GP2-kauden 2009 kolmas osakilpailu, joka ajettiin 6.–7. kesäkuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.
Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti Racing Engineering -tallin Lucas di Grassi.
Käännös suomeksi
Gelsemium

| Gelsemium |
| --- | --- |
 Rohtojasminio (Gelsemium sempervirens)
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Gentianales
Heimo::  Gelsemiaceae
Suku::  Gelsemium  Juss. (1789)
Tyyppilaji
 rohtojasminio (Gelsemium sempervirens) 
Katso myös
   Gelsemium Wikispeciesissä   Gelsemium Commonsissa 
Infobox OKNimi-testi OK: 
Gelsemium on Gelsemiaceae-heimoon kuuluva kasvisuku ja heimon tyyppisuku. Suvussa on kolme lajia. Suvun tyyppilaji on Pohjois-Amerikassa esiintyvä liaani rohtojasminio. Se sisältää myrkyllisiä gelsemiini-alkaloideja, mutta on käytetty rohtokasvina.
Lajit

Gelsemium elegans – Etelä-Kiinassa, Indokiinassa ja Indonesiassa.
Gelsemium rankinii – Kaakkois-Yhdysvalloissa Louisianasta Carolinaan.
rohtojasminio (Gelsemium sempervirens) – Kaakkois-Yhdysvalloissa, Teksasissa, Meksikossa, Guatemalassa ja Hondurasissa.
Aiheesta muualla

Finto: Kassu – Kasvien suomenkieliset nimet: Gelsemium
Gelre

| Gelren herttuakunta Hertogdom Gelre (hollanniksi)  Herzogtum Geldern (saksaksi)> 1096–1795 |
| --- | --- |
  vaakuna 
   Gelre noin vuonna 1350 
Valtiomuoto:  monarkia
Pääkaupunki:  Geldern
Uskonnot:  protestantismi
Edeltäjä:  Ala-Lothringen
Seuraaja:   Ranskan ensimmäinen keisarikunta
Gelre (holl. Gelre, saks. Geldern) oli herttuakunta nykyisen Alankomaiden alueella vuosina 1096–1795. Gelren alueella sijaitsee nykyään Gelderlandin maakunta.
Historia

Varhaisin maininta Gelren kreivikunnasta on vuodelta 1096. Kreivikunta oli perustettu Geldernin ja Roermondin kaupunkien ympärille osasta Ala-Lothringenia. Kreivikunta oli osa Pyhää saksalais-roomalaista keisarikuntaa. Gelren kreivit laajensivat maataan voimakkaasti 1100- ja 1200-luvuilla ja keisari Ludvig IV korotti kreivikunnan herttuakunnan asemaan vuonna 1339.
Jülichin herttuasta tuli myös Gelren herttua Gelren perimyssodan jälkeen vuonna 1379. Maiden personaaliunioni päättyi vuonna 1422. Burgundin herttua Kaarle Rohkea osti perimisoikeuden Gelren maihin vuonna 1471 ja peri herttuakunnan kolme vuotta myöhemmin, jolloin Gelre liitettiin osaksi Burgundia. Burgundi jaettiin vuonna 1477 Itävallan ja Ranskan välillä ja Gelren herttuakunta siirtyi Itävallalle. Herttua Kaarle II:n kuoltua vuonna 1538 Jülich-Kleve-Bergin herttua Vilhelm Rikas peri maat.
Gelren herttuakunta siirtyi suoraan Pyhän saksalais-roomalaisen keisarikunnan keisarin haltuun vuonna 1543. Gelre nousi kapinaan muiden hollantilaisalueiden kanssa vuonna 1579 ja tuli osaksi Yhdistyneitä provinsseja. Keisari Kaarle V:n poika, Espanjan kuningas Filip II, oli viimeinen, joka käytti Gelren herttuan arvonimeä.
Gelren herttuakunta säilyi nimellisesti osana Espanjan Alankomaita vuoteen 1713 asti, jolloin herttuakunnan alue jaettiin Espanjan perimyssodan päätteeksi Batavian tasavallan, Itävallan ja Preussin kesken. Herttuakunta lakkautettiin virallisesti vasta vuonna 1795 Napoleonin valloittaessa Alankomaat.
Aiheesta muualla

Kuvia tai muita tiedostoja aiheesta Gelre Wikimedia Commonsissa
Franciscus Assisilaisen kirkko (Hervartov)

| Franciscus Assisilaisen kirkko |
| --- | --- |

Sijainti:  Hervartov, Slovakia
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Franciscus Assisilaisen kirkko on kirkko Hervartovin kunnassa Slovakiassa. Se kuuluu Unescon maailmanperintöluetteloon osana kohdetta Slovakian Karpaattien puukirkot. Kirkko on nimetty 1100–1200-luvulla eläneen fransiskaaniveljeskunnan perustajan Franciscus Assisilaisen mukaan.
Rakennus ja sen historia

Kirkon rakennusajasta ei ole varmaa tietoa. Alkuperäisestä goottilaisesta alttarista on enää osa jäljellä. Alttari oli todennäköisesti paikallaan 1400-luvun loppupuolelle asti.
Kirkko sijaitsee Hervartovin kylän keskustassa. Kirkossa on suorakulmainen laiva, monikulmainen presbyteerio ja pieni sakasti, johon pääsee suoraan ulkoa. Laivan läntiseen seinään yhdistetty torni on rakennettu myöhemmin. Kirkossa on joitakin harvinaisia esineitä reformaation ajalta. Monivärinen puinen kasteallas on joko vuodelta 1614 tai 1674, kirkonpenkit ja paneelin maalaus Pyhä ehtoollinen ovat vuodelta 1653.
Aiheesta muualla

Kuvia tai muita tiedostoja aiheesta Franciscus Assisilaisen kirkko (Hervartov) Wikimedia Commonsissa
Luettelo pääsiäisnäytelmistä Suomessa

Pääsiäisnäytelmällä tarkoitetaan pääsiäisen aikaan esitettyä Kristuksen kärsimystarinaan liittyvää näytelmää, joka esitetään useimmiten vaelluksen muodossa (Ristin tie). Tässä artikkelissa on lueteltu Suomessa järjestettyjä ja järjestettäviä pääsiäisnäytelmiä.
Pääsiäisnäytelmien klassikko Suomessa on Tytti Jäppisen 1970-luvulla kirjoittama Passiodraama, joka oli tehty opiskelijajoukolle Temppeliaukion kirkkoa varten. Passiodraamaa esitettiin 17 vuotta. Sitä on esitetty kaikkialla Suomessa.
Via Crucis – Ristin tie, Helsinki

Via Crucis -esitys pohjautuu keskiaikaiseen kirkkoperinteeseen. Draama alkaa Kaisaniemen puistosta ja päättyy tuomiokirkon portaille.
Via Crucis -kärsimysnäytelmää esitetään Helsingin keskustassa vuosittain pitkänäperjantaina (kenraaliharjoitus kiirastorstaina). Ensimmäisen kerran se esitettiin 1996.
Passiodraaman taustaorganisaationa toimii Via Crucis Ristin Tien Tuki ry, jossa ovat edustettuina Helsingin tuomiokirkkoseurakunta, Helsingin ortodoksinen seurakunta, katolinen Pyhän Henrikin seurakunta ja vapaat kristilliset kirkkokunnat.
Kärsimystie, Lahti

Lahdessa on esitetty vuodesta 2000 alkaen professori Paavo Liskin käsikirjoittamaa ja ohjaamaa Kärsimystie -katunäytelmää. Neljänä ensimmäisenä vuotena Lahdessa Jeesuksena oli Reijo Kontio. Keskeisissä tehtävissä esiintyi ammattinäyttelijöitä - mm. Petri Johansson, Kari Kihlström, Juhani Kouki, Petri Liski, Seppo Maijala, Marja-Liisa Nisula sekä Lumikki Väinämö. Mukana oli useita kuoroja, torvisoittokunta, ammattitanssijoita. Koreografina on toiminut Mia Liski. Lavastus Toni Rask, puvustus Laura Salmi. Projektivastaavana on toiminut Raili Varpola. Esitys alkaa Kaupungintalolta (Jerusalemin temppeli), kiertää Vuorikatua Salinin puistoon (Viimeinen ehtoollinen ja Getsemane)jatkaen Mariankatua (hiilivalkea) Kauppatorille (Kaifaksen ja Pilatuksen palatsit sekä Juudaksen hirttäytyminen) ja taas Mariankadulle (Lasarus ja Simon Kyreneläinen) sekä päättyen Ristin kirkon portaille (Golgata). Esitykset ovat saavuttaneet vuosittain n. 20 000 katsojaa.
Vuonna 2012 esityksen ohjasi näyttelijä, teatteriohjaaja Petri Liski ja Jeesuksena oli näyttelijä Tapani Kalliomäki. Jeesuksen äitiä esitti näyttelijä Kaarina Turunen. Mukana oli n. 350 vapaaehtoista esiintyjää, kuusi kuoroa sekä torvisoittokunta. Esitystä seurasi 20 000 katsojaa ja sen tuotti Lahden Seurakuntayhtymä yhdessä Lahden Kaupungin kanssa.
Ristin tie, Pori

Porissa on esitetty vuosina 2008 ja 2010 Paavo Liskin käsikirjoittamaa, evankeliumeihin perustuvaa Kärsimystietä nimellä Ristin tie ja sen on ohjannut Matti Mäntylä. Jeesuksen roolissa on nähty Matti Hakulinen, Pontius Pilatuksena Marko Honkanen, Kaifaksena Jarmo Salmi, Juudaksen roolissa Ari-Pekka Söderdahl sekä Jeesuksen äidin, Marian roolissa Kielo Tommila.
Pääsiäisnäytelmiä vuosittain > Pääsiäisnäytelmiä Suomessa 2009

Yhdestoista hetki on Kari Hakalan ja Tytti Issakaisen käsikirjoittamaan pääsiäisdraamaan. Näytelmää esitettiin 9.-12.4.2009 Olavinlinnan suurella linnanpihalla Savonlinnassa.
Turun tuomiokirkon portailla Dom-ryhmä esitti pääsiäisnäytelmän, kuten vuonna 2008.
Kotkassa Via Crisis Riemuvoitto pitkäperjantaina.
Muuramessa pääsiäisvaellus.
Hämeenlinnassa Barabbas kolmessa osassa kiirastorstaista pääsiäislauantaihin.